Jeg er fuldstændig og aldeles i chok over den behandling, jeg har fået hos YOUSEE! 

Jeg orker næsten ikke at forklare sagen, men synes heller ikke, det skal gå ubemærket hen!

Jeg købte en YOUSEE-tv boks og opgraderede samtidig mit bredbånd (og fik nyt modem) i en TDC-butik for cirka et år siden. Her opretter sælgeren et nyt kundenummer med min nye ordre og lukker ikke min gamle bredbåndsaftale, selvom han står og kigger i systemet og siger, han vil gøre det.

Da jeg opdager fejlen, har jeg betalt for to bredbåndabonnementer i 1 år!

Jeg ringer derfor til YOUSEE og snakker først med bredbåndsafdelingen. De kan godt se, der er to abonnementer med to kundenumre og roder rundt i det og afmelder først det ene og så det abonnement og får lukket for den rigtige forbindelse til modem, da de flytter rundt på kundenumrene osv. Da det så er ordnet, bliver jeg stillet videre til deres regnskabsafdeling, da jeg jo har betalt for ALT for meget i 1 år pga. en fejl DE har lavet. Her får jeg fat i en meget inkompetent og uhøflig dame i regnskab, som siger, at JEG har begået en fejl ved at bestille et YOUSEE-produkt i en TDC-butik. Men hvorfor sælger de det så?! Hun kigger frem og tilbage i systemet, men kan slet ikke finde ud af det. Jeg må opgive at snakke med hende, da hun ganske enkelt ikke kan forstå problemet ELLER finde ud af at læse YOUSEE’s system. Jeg skriver derfor en supportsag og hører ingenting. 

Pludselig får jeg så en kreditnota på hele det beløb, jeg har betalt for meget.
Så langt så godt – jeg ringer til YOUSEE og får udbetalt pengene og tror endelig, at sagen er løst.

Jeg er dog så utilfreds med forløbet og den behandling, jeg har fået, at jeg ringer til YOUSEE og opsiger bredbåndsløsningen. Den meget høflige medarbejder spørger hvorfor og jeg forklarer sagen.

Under hele forløbet vælter det ind med breve fra YOUSEE med den ene oversigt efter anden på overflyttelser, opgørelser og alt muligt!
Et af brevene er endnu en kreditnota på et mindre beløb, som jeg tror, skyldes min opsigelse. MEN nogle dage efter får jeg så REGNING! På hele det beløb, jeg har fået krediteret?!

Jeg ringer så IGEN til YOUSEE, hvor jeg IGEN venter i næsten 30 minutter, før jeg kommer igennem! Jeg får endelig fat i en fra regnskabsafdelingen, som kigger i systemet og godt, kan se, der har været en masse frem og tilbage. Jeg forklarer (for gud ved hvilken gang), at jeg har betalt for to bredbåndsabonnementer i 1 år og derfor har fået refunderet det ene, men nu alligevel har fået en regning. Hun kigger i systemet og siger så, at jeg har fået en kreditnota på det ene bredbånd, men derefter har fået en regning på det andet, da det jo skal betales.  Jeg forklarer, at det jo netop er hele sagen, at jeg har betalt for TO abonnementer og derfor har fået refunderet det ene. Hun beder om et kort øjeblik til at kigge på det og vender så tilbage med samme besked?! At jeg har refunderet det ene, men jo skal betale det andet! Jeg siger igen, at problemet jo netop er, at jeg har betalt for to abonnementer og derfor har fået refunderet det ene og at hvis der er nødvendigt, må jeg jo sende en oversigt fra min netbank, så hun kan se det. For man kan jo åbenbart ikke se det i YOUSEEs system. Så svarer hun bare det samme endnu engang?! Så bliver jeg gal og siger, jeg er ked af det skal gå ud over hende, men at det da ikke kan været så svært?!
Hun kigger på det igen og siger så, at en supervisor skal se på sagen og jeg vil blive ringet op samme dag, aller senest dagen efter. Dagen efter var så i går og jeg har stadig ikke hørt noget som helst?!

DE ER NOGLE AMATØRER, SOM LAVER FEJL OG GANSKE ENKELT IKKE HOLDER, HVAD DE LOVER!!! 

Hvad er det for en elendig måde at behandle kunderne på, særligt når det er en fejl YOUSEE/TDC har lavet. De er anderledes hurtige og servicemindede, når man skal KØBE noget af dem.
Jeg er spændt på, om de nogensinde ringer til mig – jeg orker ærlig talt ikke at ringe IGEN og venter 30 minutter på at komme igennem. Men jeg tør vel dårligt håbe på, at de har løst det og jeg ikke hører fra dem igen.

Jeg kan ikke anbefale NOGEN at vælge YOUSEE!